قیرقیزیستانین خاریجی ایشلر باخانی جنبک کولوبایئو، اؤلکه‌سی ایله اؤزبکیستان آراسین‌دا ایمضالانان سرحد آنلاشماسینین بوتون بؤلگه‌نین چیخارینی قارشیلادیغینی سؤیله‌دی.
کولوبایئو، دؤولت رادیوسون‌دا قاتیلدیغی پروگرام‌دا، اؤزبکیستانلا سرحد قونوسوندا ۳۰ ایلدیر داوام ائد‌ن دانیشیقلارا سون قویدوقلارینی بیلدیردی.
ایکی اؤلکه آراسین‌دا ایمضالانان سرحد آنلاشماسینین بوتون بؤلگه‌نین چیخارلارینای قارشیلادیغینی وورغولایان کولوبایئو، قیرقیزیستان و اؤزبکیستانین الده ائتدیی سرحد آنلاشماسینین روسیا، قازاقیستان و آوروپا اؤلکه‌لری طرفین‌دن چوخ یاخشی قارشیلاندیغینی ایفاده ائتدی.
قیرقیزیستان-اؤزبکیستان سرحدینین معین ائدیلمه‌سینه دایر آنلاشمایا گؤره، اؤزبکیستان، قیرقیزیستانا ۱۹ مین ۶۹۹ هکتار تورپاق وئره‌جک.
اندیجان سدینین اورتاق ایداره ائدیلمه‌سینه دایر آنلاشمایا گؤره، سدین یئرلشدیگی ۴۴۸۵ هکتار اراضی، اؤزبکیستانا قالاجاق.
اؤزبکیستان، قیرقیزیستانین سو قایناقلارینا پولسوز و مانعسیز چاتماسینی تامین ائد‌جک و سو قایناقلاری اۆزرینده علاوه یاپیلار تیکمه‌یه‌جک.
اؤزبکیستانلا قیرقیزیستان آراسین‌دا ۱۳۷۹ کیلومترلیک توپلام سرحد وار. طرفلر، ایللردیر، سرحدین ۲۰۰ کیلومترلیک بؤلومو ایله باغلی آنلاشما تامین ائده‌بیلمیردیلر.
اؤته باندان، اؤزبکیستان جمهورباشقانی شؤوکت میرضیایئوین گلن هفته قیرقیزیستانین باشکندی بیشکئکه سفر ائتمه‌سی گؤزله‌نیلیر.
